পাঁচ বছর প্রেমের সঙ্গে বিনিয়োগ করলে মিলবে ১০ গুণ রিটার্ন!

ওয়েব ডেস্ক : ভালোবাসা (Love)… এই শব্দটা শুনলে মনের কোনে যেন লাগে বসন্তের ছোঁয়া। বুকের ভিতরে যেন একটা আলাদা অনুভূতির সৃষ্টি হয়। আর সব বয়সের মানুষেরাই এই অনুভুতি অনুভব করে থাকেন। তবে বর্তমান সময়ের প্রেম আর শুধু একসঙ্গে থাকার মধ্যে বেঁধে নেই। তাতে এসেছে হিসেব-নিকেশের ছোঁয়া। তা নিয়ে সোশাল মিডিয়ায় ভাইরাল হয়েছে একটি ভিডিও। সেখানে দেখা গিয়েছে, কেউ পাঁচ বছর প্রেম করার সঙ্গে সঙ্গে যদি টাকা বিনিয়োগ (Investment) করেন, তার পরে যদি বিয়ে করেন, তাহলে নাকি পাওয়া যাবে দশ গুণ রিটার্ন (Return)!

চলতি বছর ১ এপ্রিল ‘জিকিলাভ’ (Zikilove) নামে একটি স্টার্টআপ নতুন স্কিম নিয়ে এসেছে। যেখানে বলা হয়েছে, কোনও কাপল যদি পাঁচ বছর ধরে প্রেম করেন, সঙ্গে প্রিমিয়াম দেন এবং পরে বিয়ে করলে দশ গুণ রিটার্ন পাওয়া যাবে। ফলে বিশ্বে এই প্রথম ‘রিলেশনশিপ ইনসিওরেন্স’ নিয়ে হাজির হল এই নতুন স্টার্টআপ।

আরও খবর : শীত পড়ার আগেই গাঁটের ব্যথা? পাতে রাখুন এই ৫ ‘সুপারফুড’, মিলবে মুক্তি

ভিডিয়োতে জিকিলাভের (Zikilove) সিইও বলে নিজেকে দাবি করে এক ব্যক্তি বলেন, ‘জিকিলাভ ইনসিওরেন্সের সঙ্গে পরিচিত হন। যা প্রথম এমন একটি বীমা যা সম্পর্কে বিশ্বস্ত থাকার জন্য আপনাকে অর্থ প্রদান করবে।’ তিনি বলেছেন, ‘পাঁচ বছরের জন্য প্রতি বছর একটি প্রিমিয়াম দিন, এবং যদি আপনি আপনার সঙ্গীকে বিয়ে করেন, তবে আমরা আপনার বিয়ের জন্য আপনার বিনিয়োগের ১০ গুণ অর্থ আপনাকে ফেরত দেব। যদি আপনাদের বিচ্ছেদ হয়, তবে আপনি কিছুই পাবেন না। আমাদের এআই-চালিত সিস্টেম সম্পর্কের ধরণ বিশ্লেষণ করে প্রতিশ্রুতির ভবিষ্যৎকে বাস্তবে নিয়ে আসবে।’ তিনি জানিয়েছেন, জিকিলাভ অ্যাপের মাধ্যমে লয়ালটি স্কোর কাউন্ট করা হবে। সেখানে মূলত দেখা হবে, একজন কাপল একে অপরের সঙ্গে কতটা সময় কাটিয়েছেন।

View this post on Instagram

A post shared by ZIKI (@zikiguy)

বলে রাখা দরকার, প্রেমের মূল বিষয় হল ‘বিশ্বাস’। তা টাকা-পয়সার উপর নির্ভর করে না। কিন্তু বর্তমান সময়ে দেখা যাচ্ছে, প্রেমের ধরণ অনেকটা বদলে গিয়েছে। এখন একটি কাপল একে অপরের প্রত্যেকটা বিষয় ভালোভাবে দেখার পরেই সম্পর্কে এগিয়ে যাওয়ার কথা ভাবেন। ফলে জিকিলাভের (Zikilove) এমন ইনসিওরেন্স অনেকের মনে ধরেছে। কেউ কেউ তো বলেই ফেলেছেন, আমাদের সময় এমন থাকলে ভালোই হতো। ফলে বোঝাই যাচ্ছে, ‘ভালোবাসা’ নয় বরং বিনিয়োগ থেকে পাওয়া অর্থই মানুষের কাছে গুরুত্বপূর্ণ হয়ে উঠেছে। ফলে প্রশ্ন উঠছে একটি সম্পর্ক যদি লাভ ও ক্ষতির হিসেব নিকেশের উপর দাঁড়ায়, তাহলে সেটি কি শেষ পর্যন্ত নিঃস্বার্থ ভালোবাসা থাকবে?

দেখুন অন্য খবর :